kardosdrur/scandi-wiki huggingface dataset:
Artem Lobov

Artem Lobov (  ; født 11 august 1986 i Nisjnij Novgorod i Rusland, er en russisk-irsk MMA-udøver som siden 2015 har konkurreret i organisationen Ultimate Fighting Championship (UFC). Han har været professionel siden 2010 og medvirkede i The Ultimate Fighter: Team McGregor vs. Team Faber og har ligeledes konkurreret i ACB, såvel som britiske organisationer Cage Warriors og Cage Contender. Han træner i Dublin og er medlem af SBG Ireland. Han er ligeledes god ven af irske Conor McGregor.

Mesterskaber og hæder

Mixed martial arts 
 Ultimate Fighting Championship
 Fight of the Night (1 gang) vs. Cub Swanson

Referencer

Eksterne henvisninger 
 Artem Lobov – UFC.com
 Artem Lobov – Sherdog.com

MMA-udøvere fra Rusland
Personer fra Nisjnij Novgorod
Frans 3. af Bretagne

Frans 3. af  Bretagne (født 28. februar 1518 i Amboise nær Tours i nutidens Indre-et-Loire – død 10.august 1536 i  Tournon-sur-Rhône nær Privas i nutidens Ardèche) var kronprins (dauphin) af Frankrig, og han var den næstsidste regererende hertug af Bretagne.

Efter Frans's død opstod der rygter om, at han var blevet forgiftet .

Forfædre 

Frans 3. af  Bretagne var søn Frans 1. af Frankrig.

Han var sønnesøn af Karl af Angoulême og Louise af Savoyen samt dattersøn af Ludvig 12. af Frankrig.

Frans 3. af  Bretagne var oldesøn af Johan den gode af Orléans og Karl 1., hertug af Orléans samt tipoldesøn af Ludvig af Valois, hertug af Orléans.

Bretagne indlemmes i Frankrig 
Frans 3. arvede Bretagne fra sin mor. Tidligere havde Frans 3.s mormor arvet landet fra Frans's oldefar.
 
Gennem flere generationer var den bretagneske hertugslægt og den franske kongeslægt blevet gift ind i hinanden. 

Forskellen var, at i Frankrig gjaldt den saliske arvelov, der kun tillod mænd at arve kongetronen. Derimod kunne Bretagne arves af både mænd og kvinder. 

Efter fransk pres indsatte stænderforsamlingen i Bretagne i 1532 Frans's yngre bror Henrik af Valois (den senere kong Henrik 2. af Frankrig) som tronfølger i Bretagne. Samtidig kom den saliske arvelov også til at gælde for Bretagne. Derefter blev landet en del af Frankrig, dog blev den fuldstændige centralisering først gennemført i 1790.

Referencer 

Personer fra Bretagne
Huset Valois
Tronfølgere som aldrig tiltrådte
Vetlefjorden

Vetlefjorden er en sidefjord til Fjærlandsfjorden på nordsiden af Sognefjorden i Sogndal kommune i Vestland fylke i Norge. Fjorden strækker sig 6 km mod nord til bebyggelsen Ulvastad i bygden Vetlefjorden.

Geografi 
Fjorden har indløb mellem Kolven i sydvest og bebyggelsen Menes i nordøst. Lige indenfor indløbet ligger  bebyggelsen Farnes på vestsiden, og nord for Farnes går Sværafjorden nordvestover til bebyggelsen  Sværen. På vestsiden af Sværafjorden ligger bebyggelsen Dale med hængedalen Dalsdalen. På nordsiden af indløbet til Sværafjorden ligger bebyggelsen Torsnes. Fylkesvej 13 går langs hele vestsiden af fjorden.

Oplagringsplads 
Vetlefjorden var under oliekrisen 1975-85 - med lukning af Suezkanalen - oplagsplads for nogle af verdens største olietankere.

Under coronapandemien lægges fem norskejede biltransportskibe på rad i den snævre fjordarm. Asian Emperor, 200 meter langt, med plads til 6.000 biler om bord, ankom først.

Noter

Kilder
 Vetlefjorden på norgeskart.no
Fjorde i Vestland
Balestrand
Flåmselvi

Flåmselvi er en elv i Flåmsvassdraget Aurland kommune i Vestland fylke i Norge. Den har ved udmundingen en middelvandføring på 15 m³/s.

Dens øverste kilder ligger vest for Hallingskarvet og nord for Hardangerjøkulen i Ulvik Kommune, og løber i starten mod nordvest gennem en bred dal med mange søer. Fra Reinungavatnet (764 moh.) ved Myrdal  falder den  gennem Kjosfossen ned i Flåmsdalen. Flåmsdalen er trang, og elven løber gennem en række fald med partier med stryg imellem. Ned gennem  dalen løber mange større og mindre elve ud i Flåmselvi fra begge sider. Flere af disse danner høje vandfald på vejen ned af dalsiderne. Nogle af de mest kendte er Myrdalsfossen, Tunshellefossen og Rjoandefossen.
Elven munder ud ved landsbyen Flåm i inderst i Aurlandsfjorden. Flåmsbanen går langs elven fra Myrdal til fjorden. I den nedre del er Flåmselvi en god lakseelv.

Vandkraft og beskyttelse
Sammen med resten af Flåmsvassdraget blev elven beskyttet mod kraftudbygning i 1986 med Verneplan III for vassdrag. Der er alligevel to ældre, mindre vandkraftværker i Flåmselvi. Det er Kjosfoss kraftværk som blev bygget i forbindelse med bygningen af Bergensbanen og som gav strøm til jernbanen, og Leinafoss kraftværk i nedre del av Flåmsdalen.

Kilder og henvisninger

 Kort  på norgeskart.no
  Flåmselva  på Store Norske Leksikon

Vandløb i Vestland
Aurland
Ulvik
MGM Grand Garden Arena

MGM Grand Garden Arena er en arena i Las Vegas i USA. I arenaen arrangeres blandt andet koncerter samt arrangementer indenfor boksning og MMA.

Arenaen er velkendt for adskillige professionelle mega-boksekampe som Evander Holyfield vs. Mike Tyson II, Oscar De La Hoya vs. Floyd Mayweather, Oscar De La Hoya vs. Manny Pacquiao, Floyd Mayweather vs. Saúl Álvarez og Floyd Mayweather vs. Manny Pacquiao.

Referencer 

Multiarenaer i USA
Las Vegas
MGM Grand Las Vegas

MGM Grand Hotel er et hotel og kasino i Las Vegas, Nevada i USA. Det er verdens tredjestørste hotel og det andenstørste hotel i Las Vegas. Bare hotellets kasino-afdeling har et areal på på 17 000 m².

Hotellet rummer 6852 værelser fordelt på i alt 30 etager. MGM Grand, Inc stod færdig i 1993 til en omkostning på cirka en milliard dollar.

Udenfor hotellet står en enorm løve som er MGM:s eget symbol, løvetemaet fortsatte også når man gik ind på hotellet/casinoet hvor, der fandets et stort glasbur med rigtige løver frem til 31. januar, 2012. Disse løver var der bare i nogle få timer per dag og blev erstattet af andre løver.

Eksterne henvisninger 
 MGM Grand
 Signature at MGM Grand
 

Hoteller i Las Vegas
Kasinoer i Las Vegas
MGM Resorts International
Etableret i 1993
Linda Sarsour

Linda Sarsour (født 1980) er en amerikansk politisk aktivist og CEO for Arab American Association of New York.

Kilder

Eksterne henvisninger 

 
 
 Linda Sarsour hos det Hvide Hus
 The Linda Sarsour Show
 Sarsour's June 2017 commencement speech, CUNY School of Public Health (video)

Aktivister fra USA
Muslimer fra USA
Feminister fra USA
Personer fra New York City
Belgier (hest)

Belgiere, også kaldet brabantere, er en hesterace fra Belgien. Belgiere er koldblod og er store og kraftige heste. 

Gennemsnitshøjde og -vægt for en belgierhingst er 168 cm og 900 kg og tilsvarende for en hoppe 164 cm og 700 kg. Verdens største nulevende hest er en belgier ved navn Big Jake, der måler over 2 meter på lansemærket. 

Belgiere benyttes fortsat som trækdyr, herunder i forbindelse med opvisninger og til ridning. Hestene benyttes også til slagtning og anses at have en delikat smag.

Referencer

Eksterne henvisninger 

Hesteracer
The Expanse (tv-serie)

The Expanse er en amerikansk science-fiction TV-serie, udviklet af Mark Fergus og Hawk Ostby, baseret på The Expanse-romanserien af James S.A. Corey. Serien foregår i en fremtid, hvor menneskeheden har koloniseret Solsystemet. Serien følger Undersecretary for FN’s udøvende administration Chrisjen Avasarala (Shohreh Aghdashloo), politidetektiv Josephus Miller (Thomas Jane), skipskaptajn Jim Holden (Steven Strait) og hans besætning, i takt med at de afdækker en konspiration, der truer freden i Solsystemet og menneskehedens overlevelse.

Serien blev vel modtaget af kritikere, som fremhævede seriens billedside, karakterudvikling og det politiske narrativ. Serien modtog en Hugo Award for Bedste Dramatiske Præsentation samt tre Saturn Award nomineringer for Bedste Science-Fiction TV-serie. Alcon Entertainment producerer og finansierer  serien. Tre sæsoner er blevet solgt til TV-kanalen SyFy, som stoppede serien på deres kanal i maj 2018; Amazon Videos fornyede senere på måneden serien for en fjerde sæson.

Plot 
Hundredevis af år i fremtiden, i et koloniseret Solsystem, bliver politidetektiv Josephus Miller (født på Ceres i asteroidebæltet) sat til at eftersøge en forsvunden ung kvinde, Juliette "Julie" Andromeda Mao (Florence Faivre). James Holden, overstyrmand på Canterbury, et fragtskib, der bryder og fragter is fra asteroider fra Bæltet, bliver involveret i hændelse, der truer med at destabilisere den ustabile fred der hersker mellem Jorden, Mars og Bæltet. På Jorden arbejder Chrisjen Avasarala, undersekretær i FN, på at forhindre krig mellem Jorden og Mars med alle nødvendige midler. De tre (Miller, Holden og Avasarala) opdager dog en dyster sammenhæng mellem den unge kvindes forsvinden, hændelsen ved Canterbury og en konspiration, der truer hele menneskeheden.

Amerikanske tv-serier fra 2010'erne
Amerikanske tv-serier fra 2020'erne
Tv-programmer fra Syfy
CC Gjøvik

CC Gjøvik er et storcenter i Gjøvik, Norge. Det blev etableret i 1986, men har siden fået fire store ombygninger i hhv. 1996, 2000, 2006 og 2011, og omfatter i dag 40.000 m2 og 1200 parkeringspladser.

Centret har 86 butikker. I 2016 omsatte det for 1,41 mia. NOK, og det er dermed det største storcenter i det norske "innlandet" (omtrent fylkerne Hedmark og Oppland).

Galleri

Referencer

Eksterne henvisninger 
 

Indkøbscentre i Norge
Gjøvik
Etableret i 1986
Alestorm

Alestorm er et multinationalt piratmetalband, der oprindeligt stammer fra Perth, Skotland. Deres musik er karakteriseret ved pirattema, og de er derfor blevet kaldt et "piratmetal"-band af mange musikkritikere og fans.

De skrev kontrakt med Napalm Records i 2007. Deres debutalbum, Captain Morgan's Revenge, blev udgivet 25. januar 2008. Bandets andet album, Black Sails at Midnight, udkom 27. maj 2009. Deres tredje album, Back Through Time, blev udgivet 3. juni 2011. Sunset on the Golden Age, det fjerde album, udkom i august 2014. Gruppens femte album udkom 26. maj 2017 under titlen No Grave But the Sea.
Deres sjette album, Curse of the Crystal Coconut, udkom 29. maj 2020. Bandet har også udgivet et livealbum og fem EP'er.
I januar 2022 annoncerede gruppen, at deres syvende album ville få titlen Seventh Rum of a Seventh Rum, og at det ville udkommer 24. juni 2022.

Tidslinje 
Timeline

Diskografi

Referencer

Eksterne henvisninger 

Folkemetalgrupper
Metalgrupper fra Storbritannien
Musikgrupper fra 2004
E. Marinella

E. Marinella er en italiensk producent af slips, der blev grundlagt af Eugenio Marinella i 1914 i Napoli.

Selskab
Virksomheden har butikker i Napoli, Milano, Lugano, London, Hong Kong og Tokyo, og deres produkter sælges også i andre butikker i Belgien, France,  Italy, Japan, Monaco, Spanien, Schweiz, Storbritannien og USA. Den første butik blev åbnet på Piazza Vittoria i Napoli. På dette tidspunkt tilbød E. Marinella herretøj, der fulgte den engelske mode. Marinella hyrede også skjortemagere fra Paris for at undervise personalet i mønsterteknikker.

Siden 1999 har firmaet været ejet af Maurizio Marinella. Det betragtes som et af de fineste luksusmærker i slipseindustrien. I Napoli ligger deres aktiviter på Riviera di Chiaia. Politikere som Bill Clinton, Boris Yeltsin, Silvio Berlusconi, Jacques Chirac og Hosni Mubarak har alle båret slips fremstillet af Marinella, samt Juan Carlos af Spanien, prins Charles, Gianni Agnelli og Albert 2. af Monaco.

Udover slips sælger E. Marinella også tasker, ure, parfume, accessories og manchetknapper til mænd. Deres linje til kvinder inkluderer tasker, halstørklæder, parfume og accessories.

Se også 
 Haute couture

Referencer

Eksterne henvisninger 

Napoli
Beklædningsvirksomheder fra Italien
Etableret i 1914
Cannabis Danmark

Cannabis Danmark er en NGO og interesseorganisation. Dens formål er at støtte udvikling og anvendelse af samt forskning i medicinsk cannabis i Danmark, samt at indsamle og dele information om medicinsk cannabis til samfundet.

Cannabis Danmark arbejder udelukkende for ordineret medicinsk cannabis og sidder i den politisk nedsatte følgegruppe til forsøgsordningen.

Et flertal i Folketinget besluttede i 2017 at etablere en forsøgsordning med medicinsk cannabis over en 4-årig periode 2018-2022. Igennem forsøgsordningen kan patienter afprøve medicinsk cannabis. På baggrund af erfaringsopsamling (bivirkninger og studier) skal Folketinget efterfølgende tage stilling til en fortsættelse. Samtidig blev der åbnet op for at virksomheder kunne dyrke medicinsk cannabis til ordningen.

Cannabis Danmark blev etableret 1. marts, 2017. Initiativtagerne er Marianne Højgaard Jensen, som er CPRS-patient, samt Søs Egelind, som selv har været gennem et forløb med cancer, hvor hun brugte cannabis til at lindre bivirkninger fra kemoterapi. 

Patientforeningen Danske Patienter har kritiseret Cannabis Danmark for at have interesseorganisationer repræsenteret i organisationens bestyrelse.

Ledelse 
Bestyrelsen består af:
 Formand Claus Bindslev, stifter af Next Step by Bindslev
 Næstformand Tue Byskov Bøtkjær
 Næstformand Lars Hvidtfeldt, indtil november 2018 viceformand i Landbrug og Fødevarer
 Bestyrelsesmedlem Hans Erik Schmidt
 Bestyrelsesmedlem Per Falholt, som blandt andet er formand for bestyrelsen på DTU
 Bestyrelsesmedlem Torben Lippert, sekretariatschef i Dansk Gartneri
 Bestyrelsesmedlem Søs Egelind, skuespiller og økologisk landmand
 Sekretariatschef Rikke Jakobsen, tidligere formand for Medicinsk Cannabis Forening Danmark.

Referencer

Eksterne henvisninger 
 Cannabis Danmarks hjemmeside 
 

Ngo'er
Cannabis (rusmiddel)
Foreninger fra Danmark
Orlov

Orlov er en midlertidig fritagelse fra tjeneste eller arbejde især kendt indenfor militæret. Tjenestemænd i kommune og stat havde en mulighed for at få orlov.

Danske regler for orlov 

Det er dit ansættelsesforhold der afgør, hvordan mulighederne er for orlov.

Orlov er som regel uden løn, men du kan have ret til løn under orlov, hvis det fremgår af din overenskomst.

Arbejdsgiveren forpligtet til at give orlov til:
 Barsels- og forældreorlov - i forbindelse med fødsel
 Plejeorlov - til at pleje en nærtstående, der ønsker at tilbringe sin sidste levetid hjemme
 Pasningsorlov - til at passe en familiemedlem, der er alvorlig syg

Eksterne henvisninger og kilder 
 Orlov - Hvad er orlov og hvornår kan man få det? - Legal Desk

Arbejdsmarkedet
Bokssæt

Et bokssæt er en samling af bøger, musik, film eller lignende, der er pakket i en æske, for at blive udgivet samlet.

Typer

Musik
Kunstnere og bands med en meget lang karriere har ofte en antologi af musik udgivet som et bokssæt. Dette inkluderer ofte sjældne og aldrig før udgivne numre. Nogle bokssæt samler tidligere udgivne bokse med singler eller albummer af en musiker, og ofte samles komplette diskografier fra en kunstner, såsom Pink Floyds Oh, by the Way.

Bøger 
Forfattere eller forlag kan udgive bokssæt med eksempelvis samlede værker af en bestemt forfatter eller en samlet udgivelse af en hel romanserie, der ellers har været udgivet over en længere periode. Eksempler er J.R.R. Tolkiens Ringenes Herre eller J.K. Rowlings serie om Harry Potter.

Referencer

Album
Bøger
Music Canada

Music Canada (tidligere Canadian Recording Industry Association (CRIA)) er en nonprofit-brancheorganisation grundlagt 9. april 1963 til at repræsentere interesser for virksomheder, der indspiller, fremstiller, producerer, promoverer og distribuerer musik i Canada. Organisationen har hjemme i Toronto og støtter både store og mindre selskaber.

Det er Music Canada, der uddeler guldplader osv. til udgivelser, der opnår bestemte salgstal. Disse certificeringer uddeles til album, singler (fysiske og digitale downloads), ringetoner og musik-dvd'er. Pr. 1. oktober 2018 har 12 album opnået dobbelt diamant for 2 millioner solgte eksemplarer, heraf fire canadiske (tre med Shania Twain og ét med Alanis Morissette).

Referencer 

Musikorganisationer
Etableret i 1963
Mikkel E.G. Nielsen

Mikkel E.G. Nielsen (født 19. juli 1973 i Aarhus) er en dansk filmklipper, der har modtaget to Robert-priser og en Oscar for sit arbejde.

Mikkel E.G. Nielsen er uddannet filmklipper fra Den Danske Filmskole i 2001 og begyndte at redigere tv-serier og kortfilm omkring det tidspunkt. Den første spillefilm, han var med til at klippe, var Anja & Viktor (2001). Senere redigerede han film som Gamle mænd i nye biler (2002), Reconstruction (2003), Kongekabale (2004) og En kongelig affære (2012), og det var for de to sidstnævnte, han modtog Robert-priserne.

I 2021 vandt han som den første dansker nogensinde en Oscar for bedste klipning. Prisen fik han som klipper på filmen Sound of Metal instrueret af Darius Marder. Han modtog også en Bafta samt flere andre filmpriser for samme film.

Referencer

Eksterne henvisninger 
 

Filmklippere fra Danmark
Personer i Kraks Blå Bog
Rock Hard

Rock Hard (også RockHard) er et tysk musikmagasin med hovedsæde i Dortmund, Tyskland. Det udgives desuden i andre sprogversioner i bl.a. Frankrig, Spanien, Brasilien/Portugal, Italien og Grækenland. Tidsskriftet fokuserer på hård rock og heavy metal og indeholder rapporter, interviews, tema-artikler, anmeldelser og nyheder. Det er det ledende tidsskrift inden for genren i Tyskland efter Metal Hammer. Det tyske tidsskrift Der Spiegel har kaldt det for et talerør for heavy metal i Tyskland; og andre har kaldt det for et kulttidsskrift. Den tysksprogede udgave udkommer månedligt i omkring 80.000 eksemplarer.

Rock Hard blev grundlagt af Holger Stratmann i 1983, og der er siden udkommet mere end 300 numre af magasinet. Siden 1989 er det blevet udgivet månedligt. Rock Hard er uafhængig af store medievirksomheder, og dets slogan er "kritisk, kompetent, uafhængigt". Siden 1990 har bladets medarbejdere arrangeret Rock Hard Festival, der er blevet afholdt årligt i Gelsenkirchen i pinseweekenden siden 2003. Festivalen streames af Spiegel Online, der er onlineudgaven af Der Spiegel, og sendes af tv-stationen WDR i showet Rockpalast.

Referencer

Yderligere læsning 
 Holger Schmenk, Christian Krumm: Kumpels in Kutten. Heavy Metal im Ruhrgebiet, 1. udgave, Henselowsky + Boschmann, Bottrop 2010, .

Eksterne henvisninger 
Rock Hard official site
Rock Hard Festival official site 

Tidsskrifter fra Tyskland
Tidsskrifter om musik
Etableret i 1983
Rundsav

En rundsav er en sav med motor, hvor klingen er udført på en rund skive med tænder til atsave i forskellige materialer med roterende bevægelser. En hulsav er benytter også roterende bevægelser, men adskiller sig fra en rundsav. Den blev opfundet i slutningen af 1700-tallet, og i 1800-tallet blev de almindelige på savværker i USA.

Rundsave er et værktøj, der bruges til at skære i en lang række forskellige materialer som træ, sten, plastik og metal, og de kan enten være håndholdte eller monteret på et stativ. Normal anvendes en elektrisk motor til drive klingen rundt, men de kan også være benzinmotor eller en hydraulikmotor.

Referencer

Eksterne henvisninger 

 History of the portable circular saw
 Hand held power saws - Has a section on handling kickback
 Circular Saw Safety Procedures 
 NIOSH Power Tools Sound Pressure and Vibrations Database 
 New York City Construction Quiet Vendor List 

Savende værktøj
Træværktøj
Hun Solo

HUN SOLO er et prisbelønnet dansk koncertformat og musikernetværk, der har til formål at sætte fokus på kvindelige musikere og forbedre den skæve kønsbalance i musikkens verden. HUN SOLO blev grundlagt i 2016 af musikerne Kirstine Stubbe Teglbjærg og Nana Jacobi sammen med forfatter og musikformidler Anya Mathilde Poulsen. Den første HUN SOLO-koncert fandt sted den 8. marts 2016 på Kvindernes Internationale Kampdag. 

HUN SOLO arrangerer koncerter med skiftende line-ups af musikere, der hver spiller et sæt på cirka 20 minutter. Oftest medvirker fem artister ved en HUN SOLO-koncert, og indtil nu har mere end 80 forskellige kunstnere været præsenteret ved HUN SOLOs koncerter.

HUN SOLO har turneret i hele Danmark flere gange, spillet på Roskilde Festival (Avalon Stage) og SmukFest i 2017, gæstet Pakistan på invitation fra Den Danske Ambassade og turneret på Færøerne. Ved udenlandske koncerter præsenterer HUN SOLO en lokal artist i sin besætning. Alle musikerne optræder også uden for HUN SOLOs regi. Blandt de artister, der har spillet med HUN SOLO, er Annika Aakjær, Dicte, Eivør, Elisabeth Gjerluff Nielsen, Fallulah, Jeanett Albeck, Kira Skov, Jenny Wilson, Lydmor, Pernille Rosendahl, Randi Laubek og Sys Bjerre.

I oktober 2018 udvidede HUN SOLO sit virke med oprettelsen af et plademærke af samme navn. Første udspil var singlen "Pige" med Nana Jacobi. Andre kunstnere på HUN SOLO Records tæller Sara Lew, Kirstine Stubbe-Teglbjærg og Katrine Stochholm (tidligere Under Byen).

HUN SOLO har modtaget flere priser for sit musikaktivistiske arbejde. I 2018 dels Ethel-prisen og dels Ildsjælsprisen fra Dansk Musiker Forbunds København-afdeling. I 2020 blev HUN SOLO hædret med GAFFAs særpris, "Tak Rock"-prisen, som gives til en aktør, der har gjort en ekstraordinær indsats for dansk musik.

Referencer 

Musik fra Danmark
SS Andrea Doria

SS Andrea Doria (udtalt [andrɛːa dɔːrja]) var en italiensk oceanliner, der sank i 1956 ud for USAs kyst. 

Det blev bygget d. 16. juni 1951 i den italienske by Genova. Den 25. juli 1956, mens Andrea Doria nærmede sig kysten ved Nantucket, Massachusetts, på vej mod New York City, kolliderede hun med det østgående skib M/S Stockholm, som sejlede lige ind i siden på skibet. Cirka 1.660 passagerer blev reddet og 46 døde.

Skibe fra USA
Colors of the Wind

"Colors of the Wind" er en sang skrevet af Alan Menken (musik) og Stephen Schwartz (tekst). Sangen blev skrevet til Disneys tegnefilm Pocahontas fra 1995. Teksten handler om at vesterlændingene ikke ved noget om indianerne og deres livsstil.

Sangen synes af den amerikanske skuespiller og sanger, Judy Kuhn, der var Pocahontas amerikanske sangstemme.

Sangen vandt adskillige priser, heriblandt Oscar for bedste sang og Golden Globe for bedste sang.

Den danske tekst til oversættelsen Vindens Farver er skrevet af Monique og fremført af Susanne Elmark.

Referencer 

Sange fra 1995
Disneysange
A Whole New World

A Whole New World er en sang fra Disneyfilmen Aladdin fra 1992. På dansk hedder sangen Et helt nyt liv.

Sangen blev udgivet i 1992 som single hvor den synes af Regina Belle og Peabo Bryson. Den 6. marts 1993 nåede sangen op på toplisten Billboard Hot 100. Sangen fik en Grammy Award 1994 for "Årets sang".

Sangen vandt adskillige priser, heriblandt Oscar for bedste sang og Grammy for bedste sang.

Melodien høres også i SNES-spillet Aladdin på bonusbanen hvor man flyver med det flyvende tæppe over byen. 

På dansk synes sagen af filmen, Søren Launbjerg og Louise Norby.

Coverversioner
Jessica Simpson og Nick Lachey
Kelly Clarkson
Ruben Studdard

Referencer 

Sange fra 1995
Disneysange
Buck Angel

Jake Miller (født 5. juni 1962), bedre kendt som Buck Angel, er en amerikansk transkønnet pornoskuespiller, pornoproducer og aktivist.

Priser og nomineringer

Kilder

Eksterne henvisninger

Dokumentarfilm 
 "Sexing the Transman "
 "Mr. Angel"

Pornoskuespillere fra USA
Pornoproducere
Transkønnede
Skuespillere fra Californien
Personer fra Los Angeles
Hakuna matata (sang)

"Hakuna matata" er en sang fra Disneyfilmen Løvernes Konge fra 1994. Sangen er skrevet af Elton John (musik) og Tim Rice (tekst). Den danske tekst er skrevet af Jesper Kjær og synges af Henrik Kofoed, Lars Thiesgaard og Peter Jorde, der også lægger stemme til karakterene.

Titlen Hakuna Matata er swahili og betyder at "Der findes ingen bekymringer".

I filmen synges sangen af Timon og Pumbaa. De amerikanske stemmer er Nathan Lane (Timon) og Ernie Sabella (Pumba).

Referencer 

Sange fra 1994
Disneysange
Alvsnosi

Alvsnosi er et bjerg i Aurland kommune i Vestland fylke i Norge. Det ligger nordvest for Geiterygghytta i Skarvheimen, lige nord for Hallingskarvet nationalpark og har en højde på 1.708 meter over havet. Der er to mindre gletsjere på henholdsvis nordøst- og sydøstsiden.

Se også 
 Liste over Norges højeste fjelde

Kilder og henvisninger 

Aurland
Bjerge i Vestland